Richard Harris

**Richard St John Harris** (1930–2002) var en irsk skuespiller og sanger. Han spilte i *[[Camelot (musikal)|Camelot]]* i 1967, *[[Horse]]* (originaltittel *A Man Called Horse*) i 1970 og på slutten av sin karriere spilte han i de første to *[[Harry Potter]]*-filmene. Han var en notorisk playboy og dranker, del av en stor generasjon talentfulle irske og britiske skuespillere, som også inkluderer Albert Finney, Richard Burton og Peter O'Toole.

## Biografi
Harris ble født den 1. oktober 1930 i Limerick i Irland. Han var en av ni søsken, sønn av gårdbrukerne Ivan og Mildred Harris. Han gikk på den jesuittiske skolen Crescent School (nå Crescent College) og Sacred Heart Jesuit College. Han var en talentfull rugbyspiller, var på flere Munster Junior- og Senior Cup-lag for Crescent, og spilte for det velrespekterte Garryowen club. Han kunne ha fortsatt en karriere som profesjonell rugbyspiller, men hans atletiske karriere tok slutt da han som tenåring fikk tuberkulose.

Etter å ha blitt frisk av sykdommen flyttet han til London med et ønske om å bli regissør. Han kunne ikke finne noen passende kurs eller skoler, og begynte på London Academy of Music and Dramatic Art (LAMDA) for å lære skuespilleryrket isteden. Mens han fortsatt studerte, leide Harris det lille teateret Irving Theatre og regisserte sin egen produksjon av teaterstykket *Winter Journey (The Country Girl)* av Clifford Odets. Oppsetningen var en stor suksess, men en finansiell tragedie. Harris tapte alle sine sparepenger, og endte opp som midlertidig hjemløs og sov i en kullkjeller i seks uker.

Etter at han var ferdig med studiene, begynte Harris i Joan Littlewood's Theatre Workshop. Han begynte å få roller på sceneproduksjoner i London, hvor den første var *The Quare Fellow* i 1956.

I 1957 giftet han seg med Elizabeth Rees-Williams, datter av David Rees-Williams. De ble skilt i 1969 og Elizabeth giftet seg med en annen skuespiller, Rex Harrison. De fikk tre barn sammen; skuespilleren Jared Harris, skuespilleren Jamie Harris (født *Tudor St. John Harris*, men er blitt kalt «Jamie» siden barndommen), og regissør Damien Harris. Han giftet seg senere med den amerikanske skuespilleren Ann Turkel, men også dette ekteskapet endte i skilsmisse.

Sin filmdebut fikk Harris i 1958 i filmen *[[Alive and Kicking]]*. For sin rolle i *[[Mytteriet på Bounty]]* krevde han å bli kreditert som nummer tre, etter Trevor Howard og Marlon Brando, til tross for at han var ganske ukjent. Hans gjennombruddrolle var i filmen *[[This Sporting Life]]* i 1963, som en bitter, ung kullgruvearbeider som blir en stor rugbyspiller.

Han spilte kong Arthur i filmatiseringen av *Camelot*, til tross for at han ikke var en spesielt dyktig sanger, og fortsatte å spille denne rollen på scenen i mange år. Han spilte inn flere album, som ett av dem inkluderer den syv minutter lange hiten «MacArthur Park» (som Harris feil uttalte som «MacArthur's Park»). Denne sangen oppnådde 2.-plass på det amerikanske Billboard magazines popliste, og toppet flere lister i Europa sommeren 1968. I 1971 hadde han hovedrollen i filmen *[[I Villmarkens vold]]* (orig. *Man in the Wilderness*), og lavbudsjettfilmen *[[Spekkhuggeren Orca]]* i 1977.

I slutten av 1980-årene hadde Harris gått lenge uten noen stor filmrolle. Han var kjent med teaterstykkene av iren John B. Keane og hørte at ett av dem, *[[The Field]]*, skulle bli filmatisert av regissøren Jim Sheridan. Sheridan jobbet med skuespiller Ray McAnally i forbindelse med filmatiseringen, og hadde som hensikt å ha McAnally i hovedrollen som Bull McCabe. Da McAnally uventet døde under de innledende forberedelsene til filmen, startet Harris en kampanje for å få rollen som McCabe. Kampanjen var tydeligvis suksessfull, og filmversjonen av *The Field* ble sluppet i 1990. Harris fikk en Oscar-nominasjon for sin tolkning.

Sent i sin karriere, spilte han i de Oscar-belønnede filmene *[[Unforgiven|Nådeløse Menn]]* og *[[Gladiator (film)|Gladiator]]*. I den siste spilte han rollen som filosofkeiseren Marcus Aurelius. Han høstet en ny generasjon fans i rollen som Albus Humlesnurr i de første to *[[Harry Potter]]*-filmene. I 2003 hadde han stemmen til Opaz i den animerte filmen **'. Denne filmen ble også dedisert til ham da han gikk bort året før.

Han var medlem av [[Knights of Malta]].

Harris døde av [[Hodgkins lymfom]] den 25. oktober 2002, i en alder av 72 år. Det var kun uker før den [[Harry Potter og Mysteriekammeret (film)|andre Harry Potter-filmen]] hadde premiere. Hans rolle som «Humlesnurr» ble erstattet av den irske skuespilleren [[Michael Gambon]].

== Filmografi ==
* 2002 **' (orig. *San Giovanni – L'apocalisse*)
* 2002 *[[Greven av Monte Cristo (film, 2002)|Greven av Monte Cristo]]* (orig. *The Count of Monte Cristo*), Abbe Faria
* 2002 *[[Harry Potter og mysteriekammeret (film)|Harry Potter og mysteriekammeret]]* (orig. *Harry Potter And The Chamber of Secrets*), Albus Humlesnurr
* 2002 *[[Julius Caesar (film)|Julius Caesar]]* (orig. *Caesar*), Sulla
* 2001 *[[Harry Potter og de vises stein (film)|Harry Potter og de vises stein]]* (orig. *Harry Potter and the Philosopher's Stone*), Albus Humlesnurr
* 2001 *[[My Kingdom]]*, Sandeman
* 2000 *[[Gladiator (film)|Gladiator]]*, Marcus Aurelius
* 1999 *[[Alene i Grizzly Land]]* (orig. *Grizzly Falls*), Old Harry
* 1999 *[[To Walk With Lions]]*, George Adamson
* 1998 *[[Barbereren fra Sibir]]* (orig. *The Barber of Siberia*), Douglas McCracken
* 1997 *[[This is the Sea]]*, 0ld Man Jacobs
* 1996 *[[Frøken Smillas fornemmelse for sne (film)|Frøken Smillas fornemmelse for sne]]*, Tork
* 1996 *[[The Hunchback of Notre Dame]]*, Dom Frollo
* 1995 *[[Gråt, mitt elskede land]]* (orig. *Cry, the Beloved Country*)
* 1995 *[[Savage Hearts]]*
* 1995 *[[Trojan Eddie]]*, John Power
* 1994 ** (orig. *Abraham*)
* 1994 *[[Ghost Rider – Indian Magic]]* (orig. *Silent Tongue*)
* 1993 *[[Brytekamp med Ernest Hemingway]]* (orig. *Wrestling Ernest Hemingway*), Frank
* 1992 *[[Nådeløse menn]]* (orig. *Unforgiven*)
* 1992 *[[Patriotenes spill]]* (orig. *Patriot Games*)
* 1990 *[[The Field]]*
* 1989 *[[King of the Wind]]*
* 1989 *[[Mack the Knife]]*
* 1988 *[[Mord for milliarder]]* (orig. *Maigret*)
* 1987 *[[Strike Commando 2]]*
* 1984 *Martins dag* (orig. *Martin's Day*)
* 1982 *[[Horse – Den siste triumf]]* (orig. *Triumphs of a Man Called Horse*)
* 1981 *[[Når lidenskap dreper]]* (orig. *Your Ticket Is No Longer Valid*)
* 1981 *[[Tarzan, apenes konge]]* (orig. *Tarzan, The Ape Man*)
* 1980 *[[Highpoint]]*
* 1979 *[[Game for Vultures]]* (orig. *A Game for Vultures*)
* 1979 *[[The Last Word]]*
* 1979 *[[The Ravagers]]*
* 1978 *[[Danny Travis]]*
* 1978 *[[The Wild Geese]]*
* 1977 *[[Møte i rom sjø]]* (orig. *Golden Rendezvous*)
* 1977 *[[Spekkhuggeren Orca]]* (orig. *Orca – Killer Whale*)
* 1976 *[[Alarm på Nord-Ekspressen]]* (orig. *The Cassandra Crossing*)
* 1976 *[[En mann ved navn Horse vender tilbake]]* (orig. *The Return of a Man Called Horse*)
* 1976 *[[Gulliver's Travels]]*, Gulliver
* 1976 *[[Robin og Marian]]* (orig. *Robin and Marian*), Kong Richard
* 1975 *[[Echoes of a Summer]]*
* 1974 *[[Juggernaut]]*
* 1974 *[[99 and 44/100% Dead]]*
* 1973 *[[Blodig Hevn]]* (orig. *The Deadly Trackers*)
* 1971 *[[I Villmarkens vold]]* (orig. *Man in the Wilderness*)
* 1970 *[[Cromwell]]*
* 1970 *[[Gruveterroristene]]* (orig. *The Molly Maguires*)
* 1970 *[[Horse]]* (orig. *A Man Called Horse*), Lord John Morgan
* 1969 *[[Bloomfield]]*
* 1967 *[[Camelot]]*
* 1967 *[[Operasjon Caprice]]* (orig. *Caprice*)
* 1966 *[[Bibelen – fra skapelsen til Abraham]]* (orig. *La Bibbia*)
* 1966 *[[Hawaii (film)|Hawaii]]*
* 1965 *[[Helter i Telemark]]* (orig. *The Heroes of Telemark*)
* 1965 *[[I tre volti]]*
* 1965 *[[Major Dundees hevn]]* (orig. *Major Dundee*)
* 1964 *[[Rød ørken]]* (orig. *Il deserto rosso*)
* 1963 *[[This Sporting Life]]* [Oscarnominasjon]
* 1962 *[[Mytteriet på Bounty]]* (orig. *Mutiny on the Bounty*)
* 1961 *[[Kanonene på Navarone]]* (orig. *The Guns of Navarone*)
* 1960 *[[I ly av natten]]* (orig. *A Terrible Beauty*) 
* 1960 *[[Jungelkrig]]* (orig. *The Long and the Short and the Tall*), Cpl. Johnstone
* 1959 *[[Kampen om Mary Deare|Kampen om Mary Deare]]* (orig. *The Wreck of the Mary Deare*), Higgins
* 1959 *[[Shake Hands with the Devil (1959)|Shake Hands with the Devil]]*

## Oscar-nominasjoner
* 1964 Beste mannlige skuespiller – *[[This Sporting Life]]*
* 1991 Beste mannlige skuespiller – *[[The Field]]*

## Referanser


## Eksterne lenker
* 
* 
* A Tribute to Richard Harris – Flash-presentation av Chris Pickering og Alex Harris.
* http://www.richardharris.de The Round Table – An international Richard Harris fanpage.